དེང་སང་མཁས་པར་གྲགས་པ་འགས་དུས་རབས་བཅུ་བདུན་པ་ཡན་ཆོད་ལ་གཡུ་ཐོག་རྙིང་མ་ཡོན་ཏན་མགོན་པོའི་མཚན་ཙམ་ཡང་མི་གསལ་བས།བོད་ཀྱི་གསོ་བ་རིག་པ་དང་གཡུ་ཐོག་རྙིང་མའི་བར་འབྲེལ་བ་མེད་པར་བཤད་ཀྱི་ཡོད་མོད།འདི་དག་ཞིབ་ཏུ་མ་དཔྱད་པའི་གཏམ་སྟེ།བོད་ཀྱི་རབ་བྱུང་བདུན་པའི་ཤིང་སྟག་ཕྱི་ལོ༡༤༣༤ལ་སྟག་ཚང་དཔལ་འབྱོར་བཟང་པོས་བརྩམས་པའི་རྒྱ་བོད་ཡིག་ཚང་མཁས་པ་དགའ་སྐྱེད་ལས།བོད་ཀྱི་གསོ་བ་རིག་པའི་ལོ་རྒྱུས་བཤད་སྐབས།ཆོས་རྒྱལ་ཁྲི་སྲོང་ལྡེའུ་བཙན་སྐབས་རྒྱ་དཀར་ནག།བལ་བོ།གྲུ་གུཁྲོམ་བཅས་ནས་གསོ་རིག་གི་རྒྱུད་མང་པོ་བསྒྱུར་བ་དང་།དེ་དག་མཁས་པའི་བླ་སྨན་སྐོར་དགུ་རྗེ་ཡི་བླ་སྨན་དུ་བསྐོས་པའི་སྐོར་བཀོད་ཅིང་།ལོ་རྒྱུས་རྒྱས་པ་ཟུར་དུ་གསལ་བ་སོགས་གསུངས་པའི་ཁྲོད།གཡུ་ཐོག་པ་རྗེའི་བླ་སྨན་དུ་བསྐོས་པ་གསལ་བོར་གསུངས་པ་དེས།དུས་རབས་བཅུ་བདུན་པ་ཡན་ལ།གཡུ་ཐོག་རྙིང་མའི་རྣམ་ཐར་དང་མཛད་རྗེས་བཀོད་ཡོད་པ་ཧ་ཅང་གསལ་བའི་གསར་མ་ཡོན་ཏན་མགོན་པོ་ལས་བཙན་པོའི་དུས་སྨན་པ་གཡུ་ཐོག་པ་ཞིག་མ་བྱུང་བར་གསུངས་པ་ཕུགས་རྡུབ་ངེས་ཏེ།